

**Appendix D**

**รายงานผลการประเมินคุณภาพการศึกษา ระดับหลักสูตร**

**ตามเกณฑ์ AUN-QA**

**หลักสูตรอนุปริญญา สาขาวิชารัฐประศาสนศาสตร์**

**หลักสูตรใหม่/หลักสูตรปรับปรุง พ.ศ. 2563**

**วิทยาลัยชุมชนพิจิตร**

**สถาบันวิทยาลัยชุมชน**

**ประจำปีการศึกษา 2567**

**วันที่ 5 เดือน กันยายน พ.ศ. 2568**

**การประเมินคุณภาพภายใน ระดับหลักสูตร**

**หลักสูตรอนุปริญญารัฐประศาสนศาสตร์ สาขาวิชาการปกครองท้องถิ่น**

**หลักสูตรใหม่/หลักสูตรปรับปรุง พ.ศ. 2566**

**วิทยาลัยชุมชนพิจิตร**

**อาจารย์ผู้รับผิดชอบหลักสูตร**

**1. ...........................................................................**

**2. ...........................................................................**

**3. ...........................................................................**

**รายนามคณะกรรมการประเมินคุณภาพภายใน ระดับหลักสูตร**

**1.** ผู้ช่วยศาสตราจารย์ ดร.วนินทร พูนไพบูลย์พิพัฒน์ **ประธานกรรมการ**

**2.** รองศาสตราจารย์ ดร.กฤธยากาญจน์ โตพิทักษ์ **กรรมการ**

**3.** ผู้ช่วยศาสตราจารย์ ดร.สถิรพร เชาวน์ชัย  **กรรมการและเลขานุการ**

**4.** ดร.สุภาวดี มาศบาง **ผู้ช่วยเลขานุการ**

ประเมินวันที่ 5 เดือน กันยายน พ.ศ. 2568

**การตรวจประเมินแบบ** □ online ☑ on-site

**สารบัญ**

**หน้า**

บทสรุปผู้บริหาร ข

ส่วนที่ 1 ผลประเมินการกำกับมาตรฐานหลักสูตรตามเกณฑ์มาตรฐานหลักสูตร 1

ส่วนที่ 2 **ผลการดำเนินงานของหลักสูตรตามรูปแบบเกณฑ์ AUN-QA** 2-25

ผลประเมินตามเกณฑ์คุณภาพ 2

ผลการประเมินรายตัวบ่งชี้ จุดแข็ง และสิ่งที่ต้องปรับปรุง (Areas for Improvement) 3

ข้อเสนอแนะอื่น ๆ เพิ่มเติม 25

**บทสรุปสำหรับผู้บริหาร**

จากผลการประเมินคุณภาพหลักสูตรตามเกณฑ์ AUN-QA จำนวน 8 เกณฑ์ พบว่าหลักสูตรได้รับคะแนนในแต่ละเกณฑ์ดังนี้ เกณฑ์ที่ 1 ผลลัพธ์การเรียนรู้ที่คาดหวัง ได้ 3 คะแนน เกณฑ์ที่ 2 โครงสร้างหลักสูตรและรายละเอียดวิชา ได้ 3 คะแนน เกณฑ์ที่ 3 การจัดการเรียนและการสอน ได้ 3 คะแนน เกณฑ์ที่ 4 การประเมินผู้เรียน ได้ 3 คะแนน เกณฑ์ที่ 5 คุณภาพบุคลากรสายวิชาการ ได้ 3 คะแนน เกณฑ์ที่ 6 สิ่งสนับสนุนการเรียนรู้ ได้ 3 คะแนน เกณฑ์ที่ 7 สิ่งอำนวยความสะดวกและโครงสร้างพื้นฐาน ได้ 4 คะแนน และเกณฑ์ที่ 8 ผลผลิต ได้ 2 คะแนน รวมคะแนนภาพรวมอยู่ที่ 3 คะแนน หลักสูตรยังไม่เป็นไปตามข้อกำหนดของ AUN-QA การประกันคุณภาพโดยรวมที่หลักสูตรดำเนินการอยู่นั้นมีคุณภาพอยู่ในระดับ คุณภาพไม่เพียงพอ แต่การปรับปรุง แก้ไข หรือพัฒนาเพียงเล็กน้อยสามารถทำให้มีคุณภาพเพียงพอได้

**จุดแข็ง** ที่ปรากฏชัดคือ หลักสูตรมีความพร้อมด้านสิ่งอำนวยความสะดวกและโครงสร้างพื้นฐาน (4 คะแนน) ซึ่งช่วยสนับสนุนบรรยากาศการเรียนรู้ให้มีประสิทธิภาพ รวมถึงการจัดการเรียนการสอน การประเมินผู้เรียน การสนับสนุนการเรียนรู้ และคุณภาพบุคลากรสายวิชาการ ที่ได้รับคะแนน 3 คะแนน แสดงให้เห็นถึงการดำเนินการที่มีมาตรฐานสอดคล้องกับเกณฑ์กำหนด

**ข้อเสนอแนะ** เพื่อการพัฒนาที่สำคัญคือ การยกระดับคุณภาพผลผลิตของผู้สำเร็จการศึกษา (2 คะแนน) ซึ่งยังต่ำกว่ามาตรฐาน ควรเพิ่มการติดตามผลลัพธ์บัณฑิต การสร้างเครือข่ายกับผู้ประกอบการ และการสนับสนุนให้บัณฑิตมีสมรรถนะที่สอดคล้องกับความต้องการของตลาดแรงงาน นอกจากนี้ในเกณฑ์ที่ได้ 3 คะแนน ควรมีการทบทวนและปรับปรุงให้ต่อเนื่อง โดยเฉพาะการออกแบบรายวิชา การประเมินผลผู้เรียน และการพัฒนาบุคลากร เพื่อยกระดับคุณภาพไปสู่ระดับดีมากในอนาคต

ผลการประเมินครั้งนี้สะท้อนให้เห็นว่าซึ่งหลักสูตรมีรากฐานการดำเนินงานที่ชัดเจน แต่ยังไม่สมบูรณ์เพียงพอตามเกณฑ์มาตรฐาน จำเป็นต้องปรับปรุงในหลายด้าน โดยเฉพาะการกำหนดและสื่อสารผลลัพธ์การเรียนรู้ การเชื่อมโยงการประเมินกับสมรรถนะผู้เรียน การยกระดับคุณภาพผลผลิตผู้สำเร็จการศึกษา และการพัฒนาสิ่งสนับสนุนการเรียนรู้ให้ทันสมัย หากสามารถดำเนินการปรับปรุงได้ตามข้อเสนอแนะ จะช่วยให้หลักสูตรก้าวไปสู่ระดับ มีคุณภาพของการดำเนินการของหลักสูตรตามเกณฑ์ และสามารถพัฒนาต่อยอดสู่ระดับที่สูงขึ้นได้ในอนาคต

**ส่วนที่ 1 ผลประเมินการกำกับมาตรฐานหลักสูตรตามเกณฑ์มาตรฐานหลักสูตร**

**ผลการดำเนินงานตามเกณฑ์มาตรฐานหลักสูตร**

|  |  |  |  |
| --- | --- | --- | --- |
| **ข้อ** | **เกณฑ์** | **ผลการดำเนินงาน** | |
| **เป็นไป**  **ตามเกณฑ์** | **ไม่เป็นไป**  **ตามเกณฑ์** |
| 1 | จำนวนอาจารย์ผู้รับผิดชอบหลักสูตร | ✓ |  |
| 2 | คุณสมบัติของอาจารย์ผู้รับผิดชอบหลักสูตร | ✓ |  |
| 3 | คุณสมบัติของอาจารย์ประจำหลักสูตร | ✓ |  |
| 4 | คุณสมบัติของอาจารย์ผู้สอน | ✓ |  |
| 5 | การปรับปรุงหลักสูตรตามรอบระยะเวลาที่กำหนด | ✓ |  |

**สรุปผลการดำเนินงาน**

☑ เป็นไปตามเกณฑ์

□ ไม่เป็นไปตามเกณฑ์

ส่วนที่ **2** ผลการดำเนินงานของหลักสูตรตามรูปแบบเกณฑ์ **AUN-QA**

รายงานฉบับนี้จัดทำขึ้นโดยอิงจากข้อมูลในรายงานการประเมินตนเอง (SAR) รวมทั้งหลักฐานต่าง ๆ การเยี่ยมชมสถานที่ และการสัมภาษณ์ผู้มีส่วนได้ส่วนเสียที่คัดเลือกมา ได้แก่ บุคลากรทางวิชาการ บุคลากรสนับสนุน นักศึกษา ศิษย์เก่า และนายจ้าง ทั้งนี้ ควรศึกษารายงานฉบับนี้ร่วมกับผลการประเมินเบื้องต้นที่นำเสนอในวันที่สรุปผลการประเมิน ซึ่งแสดงถึงจุดแข็งหลักและสิ่งที่ต้องปรับปรุง

การประเมินตามมาตรฐาน AUN-QA ในระดับหลักสูตรครอบคลุม 8 เกณฑ์คุณภาพ โดยแต่ละเกณฑ์คุณภาพจะถูกประเมินตามมาตรวัด 7 ระดับ สรุปได้ดังนี้

**ผลประเมินตาม****เกณฑ์คุณภาพ**

|  |  |
| --- | --- |
| **เกณฑ์คุณภาพ** | **คะแนน** |
| 1. ผลลัพธ์การเรียนรู้ที่คาดหวัง | **3** |
| 1. โครงสร้างหลักสูตรและรายละเอียดวิชา | **3** |
| 1. การจัดการเรียนและการสอน | **3** |
| 1. การประเมินผู้เรียน | **3** |
| 1. คุณภาพบุคลากรสายวิชาการ | **3** |
| 1. สิ่งสนับสนุนการเรียนรู้ | **3** |
| 1. สิ่งอำนวยความสะดวกและโครงสร้างพื้นฐาน | **4** |
| 1. ผลผลิต | **2** |
| **รวม** | **3** |

จากผลการประเมิน พบว่าหลักสูตรยังไม่เป็นไปตามข้อกำหนดของ AUN-QA การประกันคุณภาพโดยรวมที่หลักสูตรดำเนินการอยู่นั้นมีคุณภาพอยู่ในระดับ คุณภาพไม่เพียงพอ แต่การปรับปรุง แก้ไข หรือพัฒนาเพียงเล็กน้อยสามารถทำให้มีคุณภาพเพียงพอได้ ซึ่งหลักสูตรมีรากฐานการดำเนินงานที่ชัดเจน แต่ยังไม่สมบูรณ์เพียงพอตามเกณฑ์มาตรฐาน จำเป็นต้องปรับปรุงในหลายด้าน โดยเฉพาะการกำหนดและสื่อสารผลลัพธ์การเรียนรู้ การเชื่อมโยงการประเมินกับสมรรถนะผู้เรียน การยกระดับคุณภาพผลผลิตบัณฑิต และการพัฒนาสิ่งสนับสนุนการเรียนรู้ให้ทันสมัย หากสามารถดำเนินการปรับปรุงได้ตามข้อเสนอแนะ จะช่วยให้หลักสูตรก้าวไปสู่ระดับ มีคุณภาพของการดำเนินการของหลักสูตรตามเกณฑ์ และสามารถพัฒนาต่อยอดสู่ระดับที่สูงขึ้นได้ในอนาคต

**ผลการประเมินรายตัวบ่งชี้ จุดแข็ง และสิ่งที่ต้องปรับปรุง (Areas for Improvement)**

| **ตัวบ่งชี้**  SAMPLE | **จุดแข็ง** | **สิ่งที่ต้องปรับปรุง** |
| --- | --- | --- |
| **1. Expected Learning Outcomes(ผลการเรียนรู้ที่คาดหวัง)** | | |
| 1.1. The programme to show that the expected learning outcomes are appropriately formulated in accordance with an established learning taxonomy, are aligned to the vision and mission of the university, and are known to all stakeholders. | - จาก SAR หน้า 13-22  1) หลักสูตรกำหนด PLOs 5 ด้าน 17 ข้อ ได้แก่ ด้านคุณธรรมจริยธรรม จำนวน 3 ข้อ ด้านความรู้ จำนวน 4 ข้อ ด้านทักษะทางปัญญา จำนวน 4 ข้อ ด้านทักษะความสัมพันธระหว่างบุคคลและความสามารถในการรับผิดชอบ จำนวน 3 ข้อ ด้านทักษะในการวิเคราะห์เชิงตัวเลขฯ จำนวน 3 ข้อ รวมทั้งหมด 17 ข้อ  2) หลักสูตรกำหนด PLOs ตามลำดับขั้นการเรียนรู้ของ Bloom’s Taxonomy  - จาก SAR หน้า 23 หลักสูตรมีช่องทางการสื่อสาร PLOs ไปยัง SHs ภายในได้แก่ อาจารย์และเจ้าหน้าที่ และนักศึกษาปัจจุบัน  SHs ภายนอก ได้แก่ สถานประกอบการณ์ แหล่งฝึก ผู้ใช้บัณฑิต และศิษย์เก่า | - จากการสัมภาษณ์นักศึกษา พบว่า ยังไม่ทราบ PLOs ของหลักสูตร และจากการสืบค้นข้อมูลของหลักสูตรบนเว็บไซต์ พบว่า ไม่สะดวกต่อการเข้าถึงข้อมูลหลักสูตร  - หลักสูตรพึงพิจารณาการสื่อสารและการรับรู้ PLOs ไปสู่กลุ่มผู้มีส่วนได้ส่วนเสียที่หลักสูตรกำหนด และปรับปรุงเว็บไซต์ให้มีจุดบ่งชี้ถึงการเข้าถึงข้อมูลหลักสูตรได้โดยง่าย |
| 1.2. The programme to show that the expected learning outcomes for all courses are appropriately formulated and are aligned to the expected learning outcomes of the programme. | - จาก SAR หน้า 24-29  1) หลักสูตรนำ PLOs ทั้ง 17 ข้อมาเป็นตัวตั้งในการกำหนด YLOs และใช้กระบวนการ BCD วิเคราะห์ KSA ทั้งหมด แล้วนำไปออกแบบรายวิชา  นำ YLOs ไปออกแบบ CLOs  2) อาจารย์ผู้รับผิดชอบหลักสูตรตรวจสอบความสอดคล้องกับ PLOs และ CLOs ก่อนเปิดภาคเรียน | - จากการพิจารณา มคอ.3 พบว่า บางรายวิชายังไม่กำหนด CLOs  - หลักสูตรพึงพิจารณากำหนด มคอ.3 โดยระบุ CLOs ที่สอดคล้องกับ PLOs ที่ระบุตาม มคอ.2 รวมถึงการกำหนดองค์ประกอบอื่น ๆ ให้สอดคล้องกัน  - หลักสูตรพึงทบทวนและตรวจสอบความสอดคล้องระหว่าง CLOs สู่การจำแนกเป็นความรู้(K) ทักษะ(S) และเจตคติ(A) ที่รับผิดชอบมาจาก PLOs |
| 1.3. The programme to show that the expected learning outcomes consist of both generic outcomes (related to written and oral communication, problem-solving, information technology, teambuilding skills, etc) and subject specific outcomes (related to knowledge and skills of the study discipline). | - จาก SAR หน้า 30-32 หลักสูตรกำหนด PLOs จำนวน 17 ข้อ  1) PLOs ที่ครอบคลุมผลการเรียนรู้เฉพาะทาง (SOLs) จำนวน 8 ข้อ  2) PLOs ที่ครอบคลุมผลการเรียนรู้ทั่วไป (GLOs) จำนวน 9 ข้อ | - |
| 1.4. The programme to show that the requirements of the stakeholders, especially the external stakeholders, are gathered, and that these are reflected in the expected learning outcomes. | - จาก มคอ.2 หลักสูตรมีการออกแบบ PLOs ตามกรอบมาตรฐาน TQF | - จากการสัมภาษณ์อาจารย์ผู้รับผิดชอบหลักสูตร พบว่า หลักสูตรยังไม่มีการกระบวนการคัดกรองความต้องการจำเป็นเพื่อนำความต้องการที่ได้นั้นมาสร้าง PLOs ของหลักสูตรที่ปรากฏใน มคอ.2  - หลักสูตรพึงพิจารณาหลังจากมีการรวบรวมข้อมูลจากผู้มีส่วนได้ส่วนเสียแต่ละกลุ่มแล้วต้องนำมาผ่านกระบวนการคัดกรองความต้องการจำเป็นเพื่อนำมาสร้าง PLOs ของหลักสูตร |
| 1.5. The programme to show that the expected learning outcomes are achieved by the students by the time they graduate. | จาก SAR หน้า 32-34  1) หลักสูตรวัดการบรรลุ PLOs 17 ข้อ จาก YLOs ในแต่ละปี  2) YLOs วัดได้จาก CLOs ที่ผลักดัน YLOs จากการสอบสารนิพนธ์ และการประเมินโดยสถานประกอบการและแหล่งฝึก | - หลักสูตรพึงพิจารณากำหนดระยะเวลา วิธีการ เครื่องมือในการวัดและประเมินการบรรลุ PLOs ที่ทำให้มั่นใจได้ว่านักศึกษาบรรลุครบทุก PLOs ภายในระยะเวลา 3 ปี  - ถ้าหลักสูตรยึด YLOs และ CLOs เป็นส่วนหนึ่งของการประเมิน PLOs ควรแสดงความสอดคล้องของ YLOs และ CLOs มีการเชื่อมโยงไปสู่การบรรลุ PLOs อย่างชัดเจน |
| ***2. Programme Structure and Content (โครงสร้างหลักสูตรและรายละเอียดของรายวิชา)*** | | |
| 2.1. The specifications of the programme and all its courses are shown to be comprehensive, up-to-date, and made available and communicated to all stakeholders. | จาก SAR หน้า 35  1) ข้อมูลรายละเอียดของหลักสูตรใน มคอ.2 มีการสื่อสารผ่านทางหน้าเว็บไซต์ของวิทยาลัยชุมชนพิจิตรและแผ่นพับประชาสัมพันธ์หลักสูตร  2) แผนการเรียนรู้รายวิชา (มคอ.3 และ มคอ.4 เดิม) เผยแพร่ผ่านทางระบบ TQF  - จากการสัมภาษณ์อาจารย์ผู้รับผิดชอบหลักสูตร พบว่า มีการชี้แจงรายละเอียดของวิชา (มคอ.3)ผ่านเวบไซด์และแจกในวันแรกของการสอน  - จากการสัมภาษณ์นักศึกษา พบว่า  หลักสูตรมีการชี้แจงรายละเอียดของรายวิชาในวันแรกของการสอนและทราบว่าสามารถสืบค้นข้อมูลเกี่ยวกับหลักสูตรได้ในหน้าเว็บไซต์ | - จากการสืบค้นข้อมูลของหลักสูตรบน เวบไซด์พบว่า ไม่พบข้อมูลของหลักสูตร  - หลักสูตรพึงพิจารณาทบทวนการสื่อสารหรือประชาสัมพันธ์ข้อมูลเกี่ยวกับรายละเอียดหลักสูตร (มคอ.2) ที่สำคัญให้ครบถ้วน โดยเฉพาะกับนักศึกษาและอาจารย์ |
| 2.2. The design of the curriculum is shown to be constructively aligned with achieving the expected learning outcomes. | จากการสัมภาษณ์อาจารย์ผู้รับผิดชอบหลักสูตร มีการพิจารณา PLOs ประกอบการออกแบบรายวิชา | หลักสูตรพึงพิจารณากระบวนการออกแบบหลักสูตรโดยใช้หลักการของ OBE และ BCD โดยกำหนด PLOs จากความต้องการของผู้มีส่วนได้ส่วนเสีย นำมาวิเคราะห์สร้างเป็น PLOs ทำการแยก PLOs ออกเป็นด้าน KSA แล้วจัดกลุ่ม KSA ออกเป็นรายวิชาและรายละเอียดของคำอธิบายรายวิชา จากนั้นผู้สอนกำหนด CLOs และออกแบบการเรียนรู้และการวัดและประเมินผลให้สอดคล้องกับ CLOs |
| 2.3. The design of the curriculum is shown to include feedback from stakeholders, especially external stakeholders. | จากตัวอย่าง มคอ.3 และการสัมภาษณ์อาจารย์ผู้รับผิดชอบหลักสูตร มีการนำความต้องการของผู้มีส่วนได้ส่วนเสีย คือ นักศึกษา มาใช้ในการออกแบบกิจกรรมของรายวิชา และปรับปรุงเนื้อหาของรายวิชา | หลักสูตรพึงพิจารณาการนำความต้องการของผู้มีส่วนได้ส่วนเสียทั้งภายในและภายนอกมาใช้ในการออกแบบหลักสูตร (ส่วนอื่นๆ ที่ไม่ใช่ PLOs) ให้ครบถ้วน |
| 2.4. The contribution made by each course in achieving the expected learning outcomes is shown to be clear. | จาก มคอ.2 หน้า 26-29 หลักสูตรกำหนดรายวิชาบังคับที่รับหน้าที่รับผิดชอบผลักดันการบรรลุ PLOs ได้ครบทุกข้อ | หลักสูตรพึงพิจารณาการกระจายน้ำหนัก PLOs 17 ข้อสู่รายวิชาทั้งหมดตามโครงสร้างหลักสูตร และระบุน้ำหนักความรับผิดชอบให้สอดคล้องกับอัตลักษณ์ของหลักสูตร รวมถึงวิเคราะห์ KSA ที่เกี่ยวข้องให้ชัดเจน |
| 2.5. The curriculum to show that all its courses are logically structured, properly sequenced (progression from basic to intermediate to specialised courses), and are integrated. | - จาก SAR หน้า 36 -38 หลักสูตรออกแบบการเรียนการสอนอย่างเป็นระบบเพื่อให้บรรลุ PLOs ของหลักสูตร โดยจัดการเรียนระดับพื้นฐานให้นักศึกษาชั้นปีที่ 1 ก่อนในรายวิชาศึกษาทั่วไปและวิชาเฉพาะบางวิชา ชั้นปีที่ 2 และ 3 เรียนรายวิชาระดับกลาง และมีการบูรณาการ  - จากการสัมภาษณ์อาจารย์ พบว่ารายวิชาบูรณาการ คือ รายวิชาจังหวัดศึกษา  - จากการสัมภาษณ์นักศึกษา พบว่า รายวิชาต่างๆ มีลำดับเหมาะสมเพิ่มความยากขึ้นเรื่อยๆ | - |
| 2.6. The curriculum to have option(s) for students to pursue major and/or minor specialisations. | จาก SAR หน้า 38--39 หลักสูตรให้นักศึกษามีอิสระในการเลือกเรียนตามความถนัดและความสนใจของแต่ละคน โดยให้นักศึกษาชั้นปีที่ 3 สามารถเลือกวิชาเลือก 12 หน่วยกิต จำนวน 4 รายวิชา ตามความสนใจและความสอดคล้องกับหัวข้อสารนิพนธ์ | - จากการสัมภาษณ์นักศึกษา พบว่า อาจารย์เลือกรายวิชาเลือกให้  - หลักสูตรพึงทบทวนการเปิดโอกาสให้นักศึกษาได้เลือกรายวิชาเลือก หรือกำหนดกิจกรรมเสริมเฉพาะกลุ่ม เพื่อแสดงให้เห็นว่านักศึกษาได้เลือกความเชี่ยวชาญตามความสนใจ |
| 2.7. The programme to show that its curriculum is reviewed periodically following an established procedure and that it remains up-to-date and relevant to industry. | - จาก SAR หน้า 39 หลักสูตรมีแผนการปรับปรุงทุกๆ 5 ปี โดยมีแผนการรวบรวม Feedback จาก SHs ภายในและภายนอกอย่างต่อเนื่อง จากข้อมูลการพูดคุยแลกเปลี่ยนความรู้ผ่านการประชุมวิชาการ สถานประกอบการที่ส่งนักศึกษาไปฝึกงาน การเชิญศิษย์เก่าและผู้ทรงคุณวุฒิที่มีประสบการณ์และความเชี่ยวชาญมาบรรยายในรายวิชาต่างๆ และการพบปะแลกเปลี่ยนเรียนรู้ในโอกาสต่างๆ เพื่อนำไปปรับปรุงหลักสูตรให้มีความทันสมัย  - จากการสัมภาษณ์อาจารย์มีการเก็บรวบรวมข้อมูลจากนักศึกษาและมคอ.5 เพื่อนำไปปรับปรุงหลักสูตรและมีการวางแผนติดตามความก้าวหน้าของผู้เรียนมีการรวบรวมแหล่งข้อมูลใหม่ๆ เช่น กฏหมาย | หลักสูตรพึงพิจารณาการเก็บรวบรวมข้อมูลของผู้มีส่วนได้ส่วนเสียและ/หรือ ภาคการทำงานอย่างต่อเนื่องและนำมาปรับปรุง แสดงให้เห็นถึงความทันสมัยของหลักสูตร |
| **3. Teaching and Learning Approach (การจัดการเรียนและการสอน)** | | |
| 3.1. The educational philosophy is shown to be articulated and communicated to all stakeholders. It is also shown to be reflected in the teaching and learning activities. | - จาก SAR หน้า 40 สถาบันได้กำหนดปรัชญาการศึกษาไว้ว่า “เสริมสร้างโอกาสทางการศึกษาระดับอุดมศึกษาเพื่อเพิ่มคุณค่าชีวิต และศักยภาพของบุคคลและชุมชน”  - จาก SAR หน้า 40 พบว่า หลักสูตรสื่อสารปรัชญาการศึกษาสู่ SHs ได้แก่ อาจารย์ผู้สอนผ่านการประชุม ส่วนนักศึกษาผ่านการปฐมนิเทศ  - จาก SAR หน้า 40 พบว่า มีการสอดแทรกปรัชญาการศึกษาของสถาบันวิทยาลัยชุมชนสู่รายวิชา เช่น รายวิชาการพัฒนาภาวะผู้นำ และรายวิชาศิลปะและทักษะการใช้ชีวิต การคิดสร้างสรรค์และการแก้ปัญหา การจัดการชุมชน และจริยธรรมและธรรมาภิบาล | - จากการสัมภาษณ์ผู้บริหาร พบว่า ยังไม่มีการกำหนดปรัชญาการศึกษาของสถาบันวิทยาลัยชุมชน  - หลักสูตรร่วมกับวิทยาลัยชุมชนพิจิตรประสานไปยังสถาบันวิทยาลัยเพื่อกำหนดปรัชญาการศึกษาและหลักสูตรพึงสื่อสารปรัชญาการศึกษาไปยังกลุ่มผู้มีส่วนได้ส่วนเสียหลัก ได้แก่ อาจารย์ผู้สอนและนักศึกษาเพื่อให้รับทราบ และกำหนดกระบวนการผลักดันการนำปรัชญาไปใช้ในการจัดการเรียนการสอน รวมทั้งการติดตามผลของการนำปรัชญาไปใช้ |
| 3.2. The teaching and learning activities are shown to allow students to participate responsibly in the learning process. | - จาก SAR หน้า 41-42 หลักสูตรได้กำหนดกติกาให้ผู้เรียนมีส่วนร่วมในกระบวนการจัดการเรียนรู้ เช่น รายวิชา รป1116 การวิจัยทางรัฐประศาสนศาสตร์เบื้องต้น เปิดโอกาสให้นักศึกษาได้วางแผนการทำงาน และเก็บข้อมูลได้อย่างเหมาะสม รายวิชา รป 1117 การบริหารโครงการ เปิดโอกาสให้นักศึกษามีส่วนร่วมในการให้คะแนนในทุกชิ้นงานโดยการนำเสนอและวิพากษ์ตามเกณฑ์ร่วมกัน  - จากการสัมภาษณ์นักศึกษา พบ่วาอาจารย์เปิดโอกาสให้นักศึกษามีส่วนร่วมในการให้คะแนนชิ้นงาน การนำเสนอ และเสนอเนื้อหาที่ต้องการเรียนเพิ่มเติม | - |
| 3.3. The teaching and learning activities are shown to involve active learning by the students. | จาก SAR หน้า 42-44 พบว่า รายวิชาในหลักสูตรมีการจัดกิจกรรมการเรียนการสอนเป็น Active learning เช่น รายวิชา รป1102 ความรู้เบื้องต้นเกี่ยวกับรัฐศาสตร์ รป1113 การบริหารการพัฒนา และ รป1123 การจัดการชุมชน | - จากการพิจารณา มคอ. 3 พบว่า บางรายวิชาไม่มีการกำหนด CLOs ซึ่งส่งผลต่อความไม่ชัดเจนในการจัดการเรียนการสอน ให้สอดคล้องกับ CLOs  - หลักสูตรพึงพิจารณาจัดการเรียนการสอนแบบ Active learning ให้สอดคล้องกับ CLOs โดยจัดกิจกรรมที่ให้นักศึกษาได้ลงมือปฏิบัติจริงที่มีส่วนช่วยให้เกิดการบรรลุ CLOs ของรายวิชา โดยวัดและประเมินผลได้จากการบรรลุ CLOs ของนักศึกษา |
| 3.4. The teaching and learning activities are shown to promote learning, learning how to learn, and instilling in students a commitment for life-long learning (e.g., commitment to critical inquiry, information-processing skills, and a willingness to experiment with new ideas and practices). | - จาก SAR หน้า 44-46 พบว่า หลักสูตรกำหนดทักษะการเรียนรู้ตลอดชีวิต (Life-Long Learning) ไว้ 4 ด้าน ได้แก่ การคิดวิเคราะห์และการแก้ปัญหาอย่างสร้างสรรค์ ทักษะด้านการสื่อสารและการใช้เทคโนโลยีดิจิทัล ทักษะการใช้ภาษาเพื่อการเรียนรู้และทำงานร่วมกับผู้อื่น ทักษะการเป็นผู้นำและมีจิตสาธารณะ  - จาก SAR หน้า 44-45 หลักสูตรได้กำหนดรายวิชาที่รับผิดชอบผลักดันทักษะการเรียนรู้ตลอดชีวิต ได้แก่ รายวิชา ศท0302 การคิดสร้างสรรค์และการแก้ปัญหา ศท0301 การเข้าใจดิจิทัล ศท 0101ภาษาไทยเพื่อการพัฒนาปัญญา และ รป1113 การบริหารการพัฒนา ตามลำดับ และมีการออกแบบกิจกรรมการเรียนรู้เพื่อรองรับการพัฒนาทักษะการเรียนรู้ตลอดชีวิต | - หลักสูตรพึงสื่อสารทักษะการเรียนรู้ตลอดชีวิตของหลักสูตรแก่อาจารย์ผู้สอนและมอบหมายอาจารย์ผู้รับผิดชอบรายวิชาที่ส่งเสริมทักษะการเรียนรู้ตลอดชีวิตให้ชัดเจนและนำไปปฏิบัติ รวมถึงกำหนดแนวทางในการประเมินทักษะการเรียนรู้ตลอดชีวิตที่หลักสูตรกำหนด |
| 3.5. The teaching and learning activities are shown to inculcate in students, new ideas, creative thought, innovation, and an entrepreneurial mindset. | - จาก SAR หน้า 46 หลักสูตรได้กำหนดให้มีรายวิชารับผิดชอบผลักดันทักษะการเป็นผู้ประกอบการ ได้แก่ ทักษะการคิดวิเคราะห์และการแก้ปัญหาอย่างสร้างสรรค์ ทักษะด้านการใช้เครื่องมือสื่อสารและการใช้เทคโนโลยีดิจิทัล ทักษะการใช้ภาษาเพื่อการเรียนรู้และทำงานร่วมกันผู้อื่น และทักษะการเป็นผู้นำ  - จาก SAR หน้า 46 ตารางที่ 3.5 หลักสูตรได้กำหนดรายวิชาที่รับผิดชอบผลักดันทักษะการเป็นผู้ประกอบการและกำหนดกิจกรรมในรายวิชา | - หลักสูตรพึงสื่อสารแนวคิดผู้ประกอบการของหลักสูตรแก่อาจารย์ผู้สอนและมอบหมายอาจารย์ผู้รับผิดชอบรายวิชาที่ส่งเสริมแนวคิดผู้ประกอบการให้ชัดเจนและนำไปปฏิบัติ |
| 3.6. The teaching and learning processes are shown to be continuously improved to ensure their relevance to the needs of industry and are aligned to the expected learning outcomes. | - จาก SAR หน้า 47-48 หลักสูตรมีกลไกในการทวนสอบการจัดการเรียนการสอนให้สอดคล้องกับ CLOs ตามภาพที่ 3.1 รายงานผ่าน มคอ.5 | - เนื่องจาก มคอ.3 บางรายวิชาไม่มี CLOs หลักสูตร ซึ่งส่งผลต่อความไม่ชัดเจนในการทบทวนกิจกรรมการเรียนการสอนที่สอดคล้องกับ CLOs  - หลักสูตรพึงพิจารณากำหนดให้มีวิธีการหรือเครื่องมือที่จะใช้เพื่อทำการทบทวนกระบวนการจัดการเรียนการสอนที่มีคนนอกรายวิชามาช่วยทบทวนความสอดคล้องของวิธีการจัดการเรียนการสอนนั้นกับ CLO และความต้องการของภาคการทำงานในแต่ละรายวิชา |
| **4. Student Assessment (การประเมินผู้เรียน)** | | |
| 4.1. A variety of assessment methods are shown to be used and are shown to be constructively aligned to achieving the expected learning outcomes and the teaching and learning objectives. | - จาก SAR หน้า 50 หลักสูตรมีวิธีการประเมินผู้เรียนที่หลากหลาย เช่น การสอบ การซักถาม การประเมินพฤติกรรมการมีส่วนร่วมในการอภิปราย การประเมินจากผลงาน การทำแบบฝึกหัด การทำงาน การนำเสนองานหน้าชั้นเรียน การทำกรณีศึกษา การประเมินจากพฤติกรรมการเข้าชั้นเรียน การตรงต่อเวลาในการส่งงาน รายละเอียดวิธีการประเมินได้ระบุไว้ใน มคอ.3  - จาก SAR หน้า 50 พบว่า รายวิชา รป 1106 การวิจัยทางรัฐประศาสนศาสตร์เบื้องต้น กำหนดให้มีการประเมินที่หลากหลาย ได้แก่ การสอบกลางภาคและปลายภาค การประเมินกระบวนการทำงานเป็นระยะ ตั้งแต่การวิเคราะห์ปัญหาในชั้นเรียน การกำหนดวิธีการแก้ไขปัญหาในชั้นเรียน การสร้างเครื่องมือในการเก็บรวบรวมข้อมูล การเก็บรวบรวมข้อมูล การวิเคราะห์ข้อมูล และการสรุปและเขียนรายงานการวิจัย และมีการประเมินรายงานการวิจัย | - เนื่องจาก มคอ.3 บางรายวิชาไม่มี CLOs จึงส่งผลต่อการวัดและประเมินที่สอดคล้องกับ CLOs  - หลักสูตรพึงพิจารณาวิธีที่*ใช้ในการวัดประเมินผลในรายวิชานั้นๆ* กำหนดวิธีการวัดประเมินผลของทุกวิชาให้แต่ละรายวิชาให้มีมากกว่า 1 วิธีเพื่อให้หลากหลายและสอดคล้องกับการบรรลุ CLOs ของรายวิชานั้น |
| 4.2. The assessment and assessment-appeal policies are shown to be explicit, communicated to students, and applied consistently. | - จาก SAR หน้า 51 พบว่า  1) หลักสูตรกำหนดให้มีวิธีการประเมินอิงเกณฑ์ ส่วนเกณฑ์การวัดและประเมินผลขึ้นอยู่กับดุลยพินิจของอาจารย์ผู้รับผิดชอบรายวิชา ที่ต้องคำนึงถึงความยุติธรรมกับผู้เรียน  2) หลักสูตรใช้นโยบายการอุทธรณ์ผลการประเมินของหน่วยวิชาการของมหาวิทยาลัย เพื่อป้องกันผลกระทบกับผู้ร้องเรียนและผู้ถูกร้องเรียนตั้งแต่เริ่มดำเนินการในปีการศึกษา 2561 จนถึง 2566 ยังไม่พบว่ามีเรื่องร้องเรียน  - จากการสัมภาษณ์ของนักศึกษา พบว่า นักศึกษาทราบระบบอุทธรณ์ผลการประเมิน ที่สามารถยื่นคำร้องได้ทางหน้าเว็บไซต์ของวิทยาลัย | - |
| 4.3. The assessment standards and procedures for student progression and degree completion, are shown to be explicit, communicated to students, and applied consistently. | - จาก SAR หน้า 51  1) หลักสูตรใช้เกณฑ์การประเมินผลและการให้ระดับคะแนน และเกณฑ์การสำเร็จการศึกษา [เรียนครบโครงสร้างหลักสูตร ผลการเรียนสะสมไม่น้อยกว่า 2.0 ร่วมกิจกรรมเสริมหลักสูตรตามที่สถาบันกำหนด และการไม่มีหนี้ค้างชำระ]  2) หลักสูตรมีกระบวนการติดตามความก้าวหน้าของนักศึกษาและการสำเร็จการศึกษาอย่างสม่ำเสมอ ผ่านระบบอาจารย์ที่ปรึกษา อาจารย์ผู้รับผิดชอบหลักสูตร และอาจารย์ที่ปรึกษา | - จากการสัมภาษณ์นักศึกษาพบว่า ยังไม่รับทราบเกณฑ์การสำเร็จการศึกษาครบถ้วน  - หลักสูตรพึงสื่อสารเกณฑ์การสำเร็จการศึกษาให้กับนักศึกษาอย่างต่อเนื่องรวมทั้งใช้เป็นเกณฑ์การติดตามความก้าวหน้าอย่างต่อเนื่อง |
| 4.4. The assessments methods are shown to include rubrics, marking schemes, timelines, and regulations, and these are shown to ensure validity, reliability, and fairness in assessment. | - จาก SAR หน้า 52 พบว่า มีการสื่อสารวิธีการและรายละเอียดการประเมินไปยังผู้เรียนผ่าน มคอ.3 ในสัปดาห์แรกก่อนสอนทุกรายวิชาทำภาคการศึกษา และมีการใช้รูบริคในบางรายวิชา  - จากการสัมภาษณ์นิสิต พบว่า ได้รับรู้เกณฑ์การประเมินจากอาจารย์ผู้สอน | - หลักสูตรพึงทบทวนและสื่อสารกับอาจารย์ผู้สอนถึงแนวทางหรือรายวิชาที่ควรมีการกำหนดเกณฑ์การประเมินแบบ rubrics และการประเมินแบบ marking schemes สำหรับข้อสอบอัตนัยที่สอดคล้องกับ CLOs ของรายวิชา |
| 4.5. The assessment methods are shown to measure the achievement of the expected learning outcomes of the programme and its courses. | - จาก SAR หน้า 52-53 พบว่า หลักสูตรกำหนดการประเมินตาม PLOs โดยให้นักศึกษาประเมินตนเองตามแบบประเมินที่แสดงถึง PLOs ของหลักสูตร และให้นักศึกษาที่สำเร็จการศึกษาในปีการศึกษา 2566 ประเมินตนเอง เป็นแบบมาตรประมาณค่า 5 ระดับ ที่ครอบคลุม PLOs 17 ข้อ และมีค่าเฉลี่ยของผลการประเมินอยู่ที่ 3.76-3.94 | - หลักสูตรพึงกำหนดวิธีการและเครื่องมือการประมินที่เหมาะสมกับการประเมิน PLOs ให้สอดคล้องกับที่วางแผนใน R 1.5 และผลการประเมินใน R 8.4 |
| 4.6. Feedback of student assessment is shown to be provided in a timely manner. | - จาก SAR หน้า 53 หลักสูตรมีการให้ข้อมูลป้อนกลับเกี่ยวกับการประเมินผู้เรียนที่เหมาะสมแก่เวลา | - |
| 4.7. The student assessment and its processes are shown to be continuously reviewed and improved to ensure their relevance to the needs of industry and alignment to the expected learning outcomes. | - จาก SAR หน้า 53 หลักสูตรมีนโยบายการทวนสอบที่มีขั้นตอนชัดเจน | - ไม่พบข้อมูลว่า การประเมินผลผู้เรียนและกระบวนในการประเมินถูกทบทวนและปรับปรุงอย่างต่อเนื่อง เพื่อให้มั่นใจว่ามีความสอดคล้องกับความต้องการของภาคการทำงาน/ผู้ประกอบการและสอดคล้องกับผลการเรียนรู้ที่คาดหวัง (PLOs)  - หลักสูตรพึงพิจารณาการทบทวนกระบวนการวัดประเมินผลที่มีคนนอกรายวิชามาช่วยทบทวนว่าวิธีการวัดประเมินผลนั้นมีความสอดคล้องกับ CLOs และความต้องการของภาคการทำงาน |
| **5. Academic Staff (คุณภาพบุคลากรสายวิชาการ)** | | |
| 5.1. The programme to show that academic staff planning (including succession, promotion, re-deployment, termination, and retirement plans) is carried out to ensure that the quality and quantity of the academic staff fulfil the needs for education, research, and service. | - จาก SAR หน้า 55-56 ฝ่ายนโยบายและแผนและฝ่ายบุคคลของวิทยาลัยมีการวางแผนบุคลากรสายวิชาการ และมีการปฐมนิเทศอาจารย์ผู้สอนทุกภาคเรียน เพื่อสร้างความเข้าใจตรงกัน  - จากการสัมภาษณ์อาจารย์ผู้สอน พบว่า หลักสูตรมีการประชุมวางแผนการปฏิบัติงานผ่านระบบออนไลน์อย่างสม่ำเสมอ และก่อนเริ่มเปิดการเรียนการสอน จะมีการกำหนดทิศทางการปฏิบัติงานเป็นไปในแนวทางเดียวกัน | หลักสูตรพึงพิจารณาร่วมกับวิทยาลัยและ/หรือสถาบันวิทยาลัยชุมชน ในการ  จัดทำแผนอัตรากำลังคน ที่มีรายละเอียดเกี่ยวกับการสืบทอดตำแหน่ง การเลื่อนตำแหน่ง การสับเปลี่ยนตำแหน่ง การสิ้นสุดสัญญา และการเกษียณอายุ โดยระบุเป็นจำนวนคนเพื่อสะท้อนความเพียงพอ ต่อการเรียนการสอน การวิจัยและบริการวิชาการ |
| 5.2. The programme to show that staff workload is measured and monitored to improve the quality of education, research, and service. | จาก SAR หน้า 57-58  1) สถาบันวิทยาลัยชุมชนกำหนดภารกิจของอาจารย์ผู้สอนประจำไว้ 4 ด้านรวม 35 ชั่วโมง/สัปดาห์  2) หลักสูตรแสดงการคำนวณค่า FTE ของอาจารย์ในปี 2567 และมีการวิเคราะห์ผลค่า FTE | - จากการสัมภาษณ์อาจารย์ผู้สอน ยังไม่พบการวัดและติดตามตรวจสอบภาระงานของอาจารย์พิเศษ  - หลักสูตรพึงพิจารณาร่วมกับวิทยาลัยและ/หรือสถาบันวิทยาลัยชุมชนในการ 1) วิเคราะห์และใช้ประโยชน์ค่า FTE เพื่อนำไปสู่การวางแผน และการจัดการความเสี่ยงด้านบุคลากร 2) กำกับติดตามภาระงานของอาจารย์เพื่อพัฒนาคุณภาพการศึกษา การวิจัย และการบริการ |
| 5.3. The programme to show that the competences of the academic staff are determined, evaluated, and communicated. | - จาก SAR หน้า 58-59 วิทยาลัยกำหนด 1) สมรรถนะหลักของบุคลากรสายวิชาการ ด้านผลสัมฤทธิ์ของงาน และพฤติกรรมการปฏิบัติราชการ  - จากการสัมภาษณ์อาจารย์ผู้สอน พบว่า มีการสื่อสารให้เห็นทราบถึงสมรรถนะที่ถูกประเมิน อาจารย์ทราบภาระงานที่วิทยาลัยกำหนดและการประเมินสมรรถนะความเป็นครู | หลักสูตรพึงพิจารณาร่วมกับวิทยาลัยและ/หรือสถาบันวิทยาลัยชุมชน ในการกำกับติดตามการประเมินสมรรถนะที่สอดคล้องกับความเป็นครู |
| 5.4. The programme to show that the duties allocated to the academic staff are appropriate to qualifications, experience, and aptitude. | - จาก SAR หน้า 59 วิทยาลัยกำหนดภาระงานและหน้าที่ให้กับบุคลากรสาขาวิชาพิจารณาจากคุณวุฒิและประสบการณ์  - จากการสัมภาษณ์อาจารย์ผู้รับผิดชอบหลักสูตร มีการแบ่งงานตามภารกิจและพันธกิจที่วิทยาลัย เป็นไปตามเกณฑ์ที่วิทยาลัยกำหนด | \*ควรระบุความเชี่ยวชาญของอาจารย์ผู้สอนแต่ละคน |
| 5.5. The programme to show that promotion of the academic staff is based on a merit system which accounts for teaching, research, and service. | จาก SAR หน้า 59-60 เจ้าหน้าที่ฝ่ายบริหารงานบุคคลและผู้อำนวยการวิทยาลัย เป็นผู้กำกับดูแลการประเมินผลการทำงานของบุคลากรเพื่อพิจารณาเลื่อนขั้นเงินเดือน โดยแบ่งการประเมินเป็น 2 ส่วน ส่วนภาระงาน 4 ด้านคิดเป็น 80% และอีก 20% พิจารณาจากการประเมินการปฏิบัติตนในการรักษาวินัย คุณธรรม จริยธรรมและจรรยาบรรณวิชาชีพ | หลักสูตรพึงพิจารณาร่วมกับวิทยาลัยและสถาบันวิทยาลัยชุมชน ในการแสดงระบบการเลื่อนตำแหน่งของอาจารย์ การเข้าสู่ตำแหน่งทางวิชาการ บนฐานของระบบคุณธรรม ครอบคลุมประเด็น การสอน การวิจัย และการบริการ โดยมีการสื่อสารให้อาจารย์ทุกคนรับทราบโดยทั่วกัน |
| 5.6. The programme to show that the rights and privileges, benefits, roles and relationships, and accountability of the academic staff, taking into account professional ethics and their academic freedom, are well defined and understood. | จาก SAR หน้า 60 วิทยาลัยมีการสื่อสารสิทธิประโยชน์ กฎเกณฑ์ บทบาทหน้าที่สำคัญและความรับผิดชอบของบุคลากร และมีการสื่อสารโดยการแขวนข้อมูลอย่างกระจัดกระจายภายเว็บไซต์ของวิทยาลัย | - |
| 5.7. The programme to show that the training and developmental needs of the academic staff are systematically identified, and that appropriate training and development activities are implemented to fulfil the identified needs. | จาก SAR หน้า 61-62  1) หลักสูตรใช้ระบบและกระบวนการของวิทยาลัยในการควบคุมกำกับส่งเสริมให้อาจารย์พัฒนาตนเองในการสร้างผลงานทางวิชาการอย่างต่อเนื่อง  2) อาจารย์ทุกคนต้องมีการพัฒนาตนเองตามภาระงานในด้านงานสอน งานปฏิบัติงานจัดการศึกษาเพื่อพัฒนาท้องถิ่นและชุมชน งานศึกษาค้นคว้าวิจัยเพื่อชุมชน และงานบริการในสถาบันวิทยาลัยชุมชน 3) วิทยาลัยมีนโยบายให้อาจารย์ประจำหลักสูตรทุกคนต้องมีการพัฒนาตนเองในด้านการประชุม อบรม สัมมนาอย่างน้อยปีการศึกษาละ 1 ครั้ง  - จากการสัมภาษณ์อาจารย์ผู้รับผิดชอบหลักสูตร วิทยาลัยจัดสรรงบประมาณในการเข้าร่วมประชุมอบรม สัมมนาและการนำเสนอผลงานของบุคลากร  - จากการสัมภาษณ์อาจารย์ผู้สอน พบว่า อาจารย์พิเศษสามารถมีส่วนร่วมพัฒนาตนเองได้และมีการพัฒนาความรู้ความสามารถด้านการสอนก่อนเปิดภาคการศึกษา | - จาก SAR หน้า 74-75 หลักสูตรให้อาจารย์เข้าอบรมโครงการและกิจกรรมการพัฒนาวิชาชีพของอาจารย์ตามที่สถาบันจัดให้ แต่ยังไม่พบการวางแผนรายบุคคลสำหรับการพัฒนาตนเองที่สอดคล้องกับความต้องการ  - หลักสูตรพึงพิจารณาร่วมกับวิทยาลัยและสถาบันวิทยาลัยชุมชน ในการสำรวจความต้องการในการอบรมและพัฒนาอาจารย์ และกำกับติดตามโดยเฉพาะอย่างยิ่งในเรื่องที่สอดคล้องหรือสามารถช่วยผลักดัน PLO ของหลักสูตร เรื่องที่ตอบสนองต่อการเปลี่ยนแปลงของภาคการทำงานอย่างเป็นระบบชัดเจน |
| 5.8. The programme to show that performance management including reward and recognition is implemented to assess academic staff teaching and research quality. | จาก SAR หน้า 62 วิทยาลัยมีการมอบรางวัลประกาศเกียรติคุณแก่อาจารย์และบุคลากรสายสนับสนุนอย่างต่อเนื่องทุกปีการศึกษา ได้แก่ รางวัลครูผู้สอนดีเด่นของวิทยาลัยชุมชนพิจิตร สำหรับอาจารย์ผู้รับผิดชอบหลักสูตร และอาจารย์ผู้สอน เป็นต้น | \*ควรระบุข้อมูลการได้รับรางวัลที่ชัดเจน |
| **6. Student Support Services (สิ่งสนับสนุนการเรียนรู้)** | | |
| 6.1. The student intake policy, admission criteria, and admission procedures to the programme are shown to be clearly defined, communicated, published, and up-to-date. | จาก SAR หน้า 63 หลักสูตรมีการกำหนดคุณสมบัติของผู้เข้าศึกษา และมีการสื่อสารข้อมูล จำนวนนักศึกษาที่รับสมัคร เกณฑ์การรับสมัครให้ผู้สมัครรับทราบโดยครบถ้วนผ่านทางเว็บไซด์ของวิทยาลัยชุมชนพิจิตร และมีการสื่อสารผ่านการแนะแนวในโรงเรียนมัธยมศึกษาเป้าหมายในเขตจังหวัดพิจิตรและจังหวัดใกล้เคียง  - จากการสัมภาษณ์ผู้บริหาร พบว่า ผู้บริหารได้ร่วมกันประชาสัมพันธ์หลักสูตรผ่านการประชุมของชุมชนร่วมกับอาจารย์ผู้รับผิดขอบหลักสูตรและอาจารย์ผู้สอน นอกจากนี้ยังมีการประชาสัมพันธ์หลักสูตรร่วมกับการบริการวิชาการของวิทยาลัยด้วย | - |
| 6.2. Both short-term and long-term planning of academic and non-academic support services are shown to be carried out to ensure sufficiency and quality of support services for teaching, research, and community service. | จาก SAR หน้า 63-64 หลักสูตรมีการกำหนดแผนการส่งเสริมและพัฒนาศักยภาพนักศึกษาระยะสั้น 2 ปี และระยะยาว 3 ปี ทั้งวิชาการและไม่วิชาการ  -จากการสัมภาษณ์อาจารย์ผู้รับผิดชอบหลักสูตร พบว่า มีการพัฒนาทักษะทางภาษาอังกฤษด้วยการจัดค่ายและการอบรมออนไลน์ เพื่อรองรับการสอบ CEFR โดยมาจากความต้องการในการพัฒนาของนักศึกษา โดยหลักสูตรทำแบบประเมินความต้องการก่อนการออกแบบจัดกิจกรรม | หลักสูตรพึงพิจารณาร่วมกับวิทยาลัยและสถาบันวิทยาลัยชุมชนในการส่งเสริมนักศึกษาที่สอดคล้องกับ PLOs |
| 6.3. An adequate system is shown to exist for student progress, academic performance, and workload monitoring. Student progress, academic performance, and workload are shown to be systematically recorded and monitored. Feedback to students and corrective actions are made where necessary. | จาก SAR หน้า 64-65  1) มีการกำหนดอาจารย์ที่ปรึกษาในการดูแลนักศึกษาแต่ละชั้นปี  2) มีการติดตามความก้าวหน้าของนักศึกษาผ่านระบบอาจารย์ที่ปรึกษา  3) มีการติดตามผลการให้คำปรึกษาอย่างใกล้ชิด  - จากการสัมภาษณ์นักศึกษา พบว่า อาจารย์ดูแลอย่างใส่ใจ ใกล้ชิดและสม่ำเสมอ | หลักสูตรพึงทบทวนการกำกับติดตามภาระงานของนักศึกษาอย่างเป็นระบบ หรือจัดทำคู่มือนักศึกษา เพื่อช่วยให้นักศึกษาสำเร็จการศึกษาได้ตามกำหนดเวลา |
| 6.4. Co-curricular activities, student competition, and other student support services are shown to be available to improve learning experience and employability. | จาก SAR หน้า 65-66  1) หลักสูตรมีการวางแผนจัดกิจกรรมเสริมหลักสูตรที่หลากหลายเพื่อพัฒนาทักษะของนักศึกษา  2) วิทยาลัยจัดกิจกรรมเพื่อพัฒนาการเรียนรู้และเสริมสร้างทักษะของนักศึกษาที่นอกเหนือจากการเรียนการสอนในชั้นเรียน เพื่อพัฒนาทักษะที่จำเป็นในศตวรรษที่ 21 โดยกำหนดให้มี 6 กิจกรรมหลัก คือ กิจกรรมปฐมนิเทศนักศึกษาใหม่ กิจกรรมไหว้ครูและรับน้อง กิจกรรมการแข่งขันกีฬาภายใน กิจกรรมจิตอาสา กิจกรรมส่งเสริมคุณธรรมจริยธรรม กิจกรรมเตรียมความพร้อมในการฝึกประสบการณ์วิชาชีพ | - หลักสูตรพึงทบทวนการส่งเสริมนักศึกษาให้เข้าร่วมการประกวดหรือแข่งขันเพื่อพัฒนาประสบการณ์ทางวิชาการและวิชาชีพแก่นักศึกษา |
| 6.5. The competences of the support staff rendering student services are shown to be identified for recruitment and deployment. These competences are shown to be evaluated to ensure their continued relevance to stakeholders needs. Roles and relationships are shown to be well-defined to ensure smooth delivery of the services. | - จาก SAR หน้า 67  1) ฝ่ายบุคคลของวิทยาลัยมีการกำหนดสมรรถนะ ความสามารถของเจ้าหน้าที่สายสนับสนุน และวิธีการประเมินผล  2) วิทยาลัยมีขั้นตอนการประเมินความพึงพอใจในการปฏิบัติงานของเจ้าหน้าที่สายสนับสนุนซึ่งเป็นการประเมินการทำงานประจำปี  - จากการสัมภาษณ์บุคลากรสายสนับสนุน พบว่า มีการประเมินการทำงานของตนเองจากอาจารย์และนักศึกษาทุกภาคการศึกษา | - จากการสัมภาษณ์นักศึกษา พบว่า ยังไม่มีการประเมินบุคลากรสายสนับสนุน ที่ไปใช้บริการ  - หลักสูตรพึงพิจารณาร่วมกับวิทยาลัยและ/หรือสถาบันวิทยาลัยชุมชน ในการกำหนดสมรรถนะของบุคลากรสายสนับสนุนที่แสดงให้เห็นว่า ได้ถูกกำหนดเพื่อใช้ในการสรรหาบุคลากรและบรรจุแต่งตั้ง มีการประเมินสมรรถนะของบุคลากรสายสนับสนุนเพื่อให้สามารถปฏิบัติงานตามเกณฑ์ข้อ 6.1-6.4 ได้อย่างเหมาะสม |
| 6.6. Student support services are shown to be subjected to evaluation, benchmarking, and enhancement. | - จาก SAR หน้า 68-70 วิทยาลัยมีระบบการประเมินผล  การให้บริการและช่วยเหลือนักศึกษา | - จากการสัมภาษณ์นักศึกษา พบว่า นักศึกษาบางคน ยังไม่มีโอกาสประเมินสิ่งสนับสนุนการเรียนรู้ สภาพแวดล้อม และ การให้บริการของเจ้าหน้าที่ และยังไม่พบการประเมินการให้บริการสนับสนุนตามเกณฑ์ข้อ 6.1-6.4  - หลักสูตรพึงพิจารณาร่วมกับวิทยาลัยและ/หรือสถาบันวิทยาลัยชุมชนในการประเมินความพึงพอใจของการให้บริการสิ่งสนับสนุนที่เกี่ยวข้องกับการให้บริการทาง วิชาการและไม่ใช่วิชาการ ตามเกณฑ์ข้อ 6.1-6.4 และพิจารณาหาคู่ เทียบที่มีศักยภาพที่สูงกว่าด้านการให้บริการสนับสนุน เพื่อเรียนรู้การดำเนินงาน และนำ ข้อมูลที่ได้มาใช้ประกอบการพัฒนาและปรับปรุง |
| **7. Facilities and Infrastructure (สิ่งอำนวยความสะดวกและโครงสร้างพื้นฐาน)** | | |
| 7.1. The physical resources to deliver the curriculum, including equipment, material, and information technology, are shown to be sufficient. | จาก SAR หน้า 71-72 วิทยาลัยดำเนินการจัดให้ทุกห้องเรียนมีอุปกรณ์อำนวยความสะดวกและส่งเสริมการเรียนการสอนที่พร้อมใช้งานแก่อาจารย์และนักศึกษา | - |
| 7.2. The laboratories and equipment are shown to be up-to-date, readily available, and effectively deployed. | จาก SAR หน้า 72 วิทยาลัยมีห้องปฏิบัติการคอมพิวเตอร์ และมีการแต่งตั้งบุคลากรเพื่อดูแลงานด้านอาคารสถานที่ เทคโนโลยีต่างๆ | - |
| 7.3. A digital library is shown to be set-up, in keeping with progress in information and communication technology. | จาก SAR หน้า 72-73 วิทยาลัยมีการจัดเตรียมห้องสมุดดิจิทัลเพื่อให้สอดคล้องกับความก้าวหน้าของเทคโนโลยีสารสนเทศและการสื่อสาร | - |
| 7.4. The information technology systems are shown to be set up to meet the needs of staff and students. | จาก SAR หน้า 73 วิทยาลัยมีระบบเทคโนโลยีสารสนเทศให้บริการนักศึกษาและบุคลากรเพื่อรองรับการจัดการเรียนการสอนสำหรับนักศึกษาได้แก่ ระบบงานบริการการศึกษาด้านงานทะเบียน วัดผลและประเมินผล สำหรับอาจารย์และนักศึกษา | - |
| 7.5. The university is shown to provide a highly accessible computer and network infrastructure that enables the campus community to fully exploit information technology for teaching, research, service, and administration. | จาก SAR หน้า 73-74 งานเทคโนโลยีสารสนเทศ สำนักงานผู้อำนวยการได้ดำเนินโครงการพัฒนาระบบเครือข่ายอินเตอร์เน็ตให้ครอบคลุมทุกพื้นที่อย่างมีประสิทธิภาพ | - |
| 7.6. The environmental, health, and safety standards and access for people with special needs are shown to be defined and implemented. | จาก SAR หน้า 74 วิทยาลัยมีการดำเนินกิจกรรมปรับปรุงสิ่งแวดล้อม กำกับติดตาม ประเมินผลการดำเนินงาน ได้แก่ 5ส การจัดการขยะ ถังดับเพลิง การประหยัดน้ำ ประหยัดไฟฟ้าและการเพิ่มพื้นที่สีเขียว มีเจ้าหน้าที่รักษาความปลอดภัย | - หลักสูตรพึงพิจารณาร่วมกับวิทยาลัยและ/หรือสถาบันวิทยาลัยชุมชนในการเข้าถึงสำหรับผู้มีความต้องการพิเศษ เช่น ทางลาด ห้องน้ำเฉพาะผู้พิการ ลิฟท์ |
| 7.7. The university is shown to provide a physical, social, and psychological environment that is conducive for education, research, and personal well-being. | จาก SAR หน้า 74 วิทยาลัยดำเนินการจัดสถานที่และสิ่งแวดล้อมที่สะอาดสวยงาม ร่มรื่น น่าอยู่ มีพนักงานรับผิดชอบทำความสะอาดทุกวัน และนักศึกษามีส่วนร่วมในการรักษาความสะอาดห้องพัก อาคารเรียน และดูแลสิ่งแวดล้อมทุกวัน เพื่อเอื้อต่อการเรียน และสุขภาพที่ดีของนักศึกษา | - |
| 7.8. The competences of the support staff rendering services related to facilities are shown to be identified and evaluated to ensure that their skills remain relevant to stakeholder needs. | จาก SAR หน้า 75 วิทยาลัยมีบุคลากรสายสนับสนุนที่ดูแลเกี่ยวกับสื่อ เทคโนโลยีสารสนเทศ จำนวน 4 คน ได้รับการพัฒนาอย่างน้องปีละ 1 ครั้งและมีผลการประเมินการปฏิบัติงานจากนั้นนึงนำผลมาพัฒนาตนเองให้มีประสิทธิภาพมากยิ่งขึ้น | หลักสูตรพึงพิจารณาร่วมกับวิทยาลัยและ/หรือสถาบันวิทยาลัยชุมชนในการในการประเมินสมรรถนะของบุคลากรสายสนับสนุนที่ดูแลสื่อโสตทัศนูปกรณ์เพื่อนำมาวางแผนจัดทำแผนพัฒนาบุคลากร รวมถึงนำมาใช้ปรับปรุงการดำเนินงาน และสมรรถนะของบุคลากรตามความต้องการของหลักสูตร/วิทยาลัย |
| 7.9. The quality of the facilities (library, laboratory, IT, and student services) are shown to be subjected to evaluation and enhancement. | จาก SAR หน้า 75-76 วิทยาลัยดำเนินการให้ครูอาจารย์ เจ้าหน้าที่ นักศึกษา และผู้ที่เกี่ยวข้องประเมินความพึงพอใจต่อสิ่งสนับสนุนการเรียนรู้ในแต่ละปี โดยมีการสำรวจข้อมูลในการพัฒนาอย่างเป็นระบบ แล้วนำผลการประเมินมาพัฒนาและปรับปรุง | หลักสูตรพึงพิจารณาร่วมกับวิทยาลัยและ/หรือสถาบันวิทยาลัยชุมชนในการประเมินและปรับปรุงคุณภาพของโครงสร้างพื้นฐานและสิ่งอำนวยความสะดวก (ห้องสมุด ห้องปฏิบัติการ เทคโนโลยีสารสนเทศ และการบริการนักศึกษา) ตามข้อ 7.1-7.7 อย่างเหมาะสม |
| **8. Output and Outcomes (ผลผลิต)** | | |
| 8.1. The pass rate, dropout rate, and average time to graduate are shown to be established, monitored, and benchmarked for improvement. | จาก SAR หน้า 77-78  - หลักสูตรมีการกำกับติดตามจำนวนอ้ตราการรับเข้า อัตราการออกกลางคัน และอัตราการจบการศึกษา ย้อนหลัง 3 ปี คือ 2563-2565  - หลักสูตรมีการวิเคราะห์สาเหตุของการออกกลางคัน | - จาก SAR ไม่พบการกำหนดค่าเป้าหมาย การวิเคราะห์ผลการดำเนินงานเปรียบเทียบกับคู่เทียบ และแนวทางในการพัฒนาปรับปรุง  - หลักสูตรพึงทบทวนการกำหนดผู้รับผิดชอบในการเก็บรวบรวมและวิเคราะห์ข้อมูล การกำหนดค่าเป้าหมาย การกำหนดคู่เทียบ ดำเนินการวิเคราะห์ข้อมูลที่มีอยู่ เปรียบเทียบกับคู่เทียบเพื่อวางแผนในการพัฒนาปรับปรุงการดำเนินการของหลักสูตรให้ดียิ่งขึ้น |
| 8.2. Employability as well as self-employment, entrepreneurship, and advancement to further studies, are shown to be established, monitored, and benchmarked for improvement. | จาก SAR หน้า 79 หลักสูตรแสดงข้อมูลการได้งานทำนักศึกษาที่สำเร็จการศึกษาในปีการศึกษา 2566 | - จาก SAR ไม่พบการกำหนดค่าเป้าหมาย การวิเคราะห์ผลการดำเนินงาน เปรียบเทียบกับคู่เทียบ และแนวทางในการพัฒนาปรับปรุง  - หลักสูตรพึงทบทวนการเก็บข้อมูลผลการดำเนินงานอย่างน้อย 3 ปี ทบทวนการกำหนดผู้รับผิดชอบในการเก็บรวบรวมและวิเคราะห์ข้อมูล การกำหนดค่าเป้าหมาย การกำหนดคู่เทียบ ดำเนินการวิเคราะห์ข้อมูลที่มีอยู่ เปรียบเทียบข้อมูลผลการดำเนินการกับคู่เทียบเพื่อวางแผนในการพัฒนาปรับปรุงการดำเนินการของหลักสูตรให้ดียิ่งขึ้น |
| 8.3. Research and creative work output and activities carried out by the academic staff and students, are shown to be established, monitored, and benchmarked for improvement. | จาก SAR หน้า 79-80 หลักสูตรรวบรวมผลงานสารนิพนธ์ของนักศึกษาในปีการศึกษา 2567 | - จาก SAR ไม่พบการกำหนดค่าเป้าหมาย การจัดเก็บข้อมูลเกี่ยวกับงานวิจัยและงานสร้างสรรค์ การวิเคราะห์ผลการดำเนินงาน เปรียบเทียบกับคู่เทียบ และแนวทางในการพัฒนาปรับปรุง  - หลักสูตรพึงทบทวนการกำหนดผู้รับผิดชอบในการเก็บข้อมูลย้อนหลังอย่างน้อย 3 ปี การกำหนดค่าเป้าหมายที่เหมาะสมกับบริบท การกำหนดคู่เทียบ ดำเนินการวิเคราะห์ข้อมูลที่มีอยู่ เปรียบเทียบข้อมูลผลการดำเนินการกับคู่เทียบเพื่อวางแผนในการพัฒนาปรับปรุงการดำเนินการของหลักสูตรให้ดียิ่งขึ้น |
| 8.4. Data are provided to show directly the achievement of the programme outcomes, which are established and monitored. | - | - จาก SAR ไม่พบการจัดเก็บข้อมูลที่แสดงถึงความสำเร็จของผลลัพธ์การเรียนรู้ระดับหลักสูตร (PLOs)  - หลักสูตรพึงทบทวนการกำหนดผู้รับผิดชอบ ในการเก็บข้อมูลย้อนหลังอย่างน้อย 3 ปี การวิเคราะห์ การกำหนดคู่เทียบ ดำเนินการวิเคราะห์ข้อมูลที่มีอยู่ เปรียบเทียบข้อมูลผลการดำเนินการกับคู่เทียบเพื่อวางแผนในการพัฒนาปรับปรุงการดำเนินการของหลักสูตรให้ดียิ่งขึ้น |
| 8.5. Satisfaction level of the various stakeholders are shown to be established, monitored, and benchmarked for improvement. | จาก SAR หน้า 81-83  1) หลักสูตรมีการเก็บรวบรวมความพึงพอใจของนักศึกษาและอาจารย์ที่มีต่อหลักสูตร การจัดการเรียนการสอนและการสนับสนุนการเรียนรู้  2) หลักสูตมีการประเมินความพึงพอใจของนายจ้างหรือสถานประกอบการต่อบัณฑิตในปีการศึกษา 2567 | - จาก SAR ไม่พบการกำหนดค่าเป้าหมายการจัดเก็บข้อมูลระดับความพึงพอใจของผู้มีส่วนได้ส่วนเสียกลุ่มต่าง ๆ ที่มีต่อการบริหารจัดการของหลักสูตร และข้อมูลความพึงพอใจของผู้ใช้บัณฑิตที่มีต่อ PLOs ของหลักสูตร  - หลักสูตรพึงทบทวนการกำหนดผู้รับผิดชอบในการเก็บข้อมูลย้อนหลังอย่างน้อย 3 ปี การกำหนดค่าเป้าหมาย การกำหนดคู่เทียบ ดำเนินการวิเคราะห์ข้อมูลที่มีอยู่ เปรียบเทียบข้อมูลผลการดำเนินการกับคู่เทียบเพื่อวางแผนในการพัฒนาปรับปรุงการดำเนินการของหลักสูตรให้ดียิ่งขึ้น |

**ข้อเสนอแนะอื่น ๆ เพิ่มเติม**

ผู้ใช้บัณฑิต

ประทับใจหลักสูตรที่จัดการศึกษาไปหาผู้เรียนระดับรากหญ้า ถือว่าเป็นการเปิดโอกาสทางการศึกษา

ศิษย์เก่า

1. สามารถนำความรู้และทักษะที่ได้ไปใช้ในชุมชน
2. ได้ทักษะชีวิต

ศิษย์ปัจจุบัน

1. ชื่นชมที่อาจารย์ใจดีและเป็นกันเอง

เพื่อนในห้องที่เรียนร่วมกัน ช่วยเหลือกันดี